  Майя Бывальцева 19-тӥ толсуре Шаркан ёросысь Пупъя (Чужегово) но Кулак гуртъёсын выль фельдшер акушер пунктъёсты усьтӥзы. Со сярысь Удмуртиысь Тазалыкез утёнъя министерстволэн пресс-службаез ивортэ. Та дырозь ФАП-ёс тупатэм пу юртъёсын интыяськемын вал. Пупъяысь фельдшер-акушер пунктэ Пипиёпочинка (Куликово) но Малиновка гуртъёсын улӥсьёс но ветлозы, ваньмыз 254 адями. Кулакысь выль ФАП-ын тазалыксэ чаклалоз 218 адями, со пӧлын 34 нылпиос. Эмъяськонниосы туала эм тӥрлык но басьтӥзы. Пусъём, электрокардиограф но дефибриллятор «Ижысь мотозавод «Аксион-холдинг» огазеяськонын поттэмын. Ар пумозь Удмуртиын эшшо 9 фельдшер-акушер пунктъёсты усьтозы на, куиньзэ со пӧлысь - 20-тӥ толсуре Алнаш ёросын. Та дырлы выль ФАП-ёс ужало ни Алнаш, Можга, Сьӧлта, Пичи Пурга, Глаз ёросъёсын, Дэри ёросын кык пунктъёсты усьтӥзы - Лудорвайын но Лениноын.  Тегъёс: Мерлык Тазалык Шаркан Удмуртия  